**11. ročník česko-slovenského projektu**

**Záložka do knihy spája školy: Radosť z čítania ukrytá vo veršoch básní alebo v próze**

Mgr. Stanislava Štrohnerová

Základná škola Kanianka

Ul. SNP 587/4

972 17 Kanianka

Už niekoľko rokov sa aktívne zapájame do projektu „Záložka do knihy spája školy“. Našou snahou je nielen zdokonaľovanie čitateľských zručností žiakov, ale aj podporovanie záujmu detí o knihy.

V tohtoročnej téme projektu sa žiaci pri výrobe záložiek inšpirovali hlavne príbehmi o obľúbených rozprávkových postavičkách a zvieratkami. Čítanie kníh prebiehalo na hodinách slovenského jazyka a literatúry a v školskom klube detí. Následne žiaci predviedli svoje praktické zručnosti pri tvorbe záložiek na hodinách výtvarnej výchovy a pracovného vyučovania.

Našou pridelenou partnerskou školou bola ZŠ Sľažany, s ktorou sme si následne vymenili 100 kusov záložiek. Do odoslaného balíka so záložkami sme priložili aj propagačné materiály obce, niekoľko čísel nášho školského časopisu i pexeso neďalekej ZOO Bojnice. Partnerská škola nám okrem záložiek zaslala sprievodný list z výroby záložiek a plagát s pozdravom a podpismi detí vyrábajúcich záložky.

Komunikácia s koordinátorom partnerskej školy bola ústretová a v priateľskom duchu.

Za kolektív pedagógov a žiakov Mgr. Stanislava Štrohnerová.